**คำนำ**

คู่มือการปฏิบัติงานของกองช่าง เทศบาลตำบลนาเฉลียง ฉบับนี้ ได้จัดทำขึ้นเพื่อให้ได้คู่มือ เป็นบรรทัดฐานที่เจ้าหน้าที่ของกองช่าง สามารถปฏิบัติงานได้อย่างมีประสิทธิภาพ ตามแนวทางการบริหารจัดการบ้านเมืองที่ดี ตามหลักธรรมาภิบาลของเทศบาลตำบลนาเฉลียง โดยมีวัตถุประสงค์เพื่อลดขั้นตอน และระยะเวลาในการปฏิบัติงาน รวมทั้งการกำหนดเวลามาตรฐาน การปฏิบัติงานให้เป็นไปในแนวทางเดียวกัน

เนื้อหาในคู่มือฉบับนี้ได้กำหนดแนวทาง ระยะเวลาและวิธีการปฏิบัติงานในสภาพปัจจุบัน ของงานด้านต่าง ๆ ประกอบด้วยงานด้านควบคุมอาคาร , งานด้านการรักษาที่สาธารณะ และงานด้านธุรการ รวมทั้งบทบาทหน้าที่ของเจ้าหน้าที่ในการปฏิบัติงาน รวมถึงได้นำแนวคิดเรื่อง Lean มาปรับใช้ เพื่อลดความสูญเปล่าในการทำงาน สร้างความเข้าใจต่อบุคลากรกองช่าง มีทัศนคติที่ถูกต้อง มีการวิเคราะห์สภาพปัจจุบัน วางแผนอย่างเป็นระบบ มีการกำหนดเป้าหมาย สามารถตอบสนองความต้องการของประชาชนผู้รับบริการให้ได้รับการบริการที่ดี สะดวก รวดเร็ว มีประสิทธิภาพและโปร่งใส่ ตามแนวทาง การบริหารจัดการบ้านเมืองที่ดีของเทศบาลตำบลนาเฉลียง

ผู้จัดทำหวังเป็นอย่างยิ่งว่า คู่มือฉบับนี้จะเป็นคู่มือที่เจ้าหน้าที่ผู้ปฏิบัติสามารถใช้ปฏิบัติงาน ได้อย่างมีประสิทธิภาพ และเป็นที่ยอมรับของประชาชน

ผู้จัดทำ

กองช่าง เทศบาลตำบลนาเฉลียง